Predkladacia správa

Materiál „Návrh na zmenu znenia a termínu úlohy B.1. z uznesenia vlády SR                 č. 828 zo 7. 8. 2002“ sa predkladá na rokovanie vlády Slovenskej republiky z vlastnej iniciatívy. 

Obsahom predkladaného materiálu je zmena znenia a termínu úlohy B.1. z uznesenia  č. 828 zo dňa 7. augusta 2002 k návrhu legislatívneho zámeru na vypracovanie návrhu zákona o kapitalizačnom pilieri dôchodkového poistenia. Uznesením č. 828/2002 vláda Slovenskej republiky uložila ministrovi práce, sociálnych vecí a rodiny vypracovať návrh zákona o kapitalizačnom pilieri dôchodkového poistenia v dvoch alternatívach. Predkladaný materiál navrhuje znenie úlohy B.1. tak, aby minister práce, sociálnych vecí a rodiny predložil na rokovanie vlády Slovenskej republiky návrh zákona o kapitalizačnom pilieri dôchodkového poistenia v jednej alternatíve, ktorá bude v súlade s Programovým vyhlásením vlády Slovenskej republiky. Zároveň sa navrhuje posun termínu pre predloženie uvedeného návrhu zákona na rokovanie vlády Slovenskej republiky z  31. decembra 2002 na 30. júna 2003.

Predkladaný materiál nemá finančný, ekonomický a environmentálny vplyv a vplyv na zamestnanosť.     

Návrh na zmenu znenia a termínu úlohy B.1. z uznesenia vlády SR č. 828 zo 7. 8. 2002 bol predložený na medzirezortné pripomienkové konanie,  v rámci ktorého 11 pripomienkujúcich subjektov neuplatnilo žiadne pripomienky, 2 subjekty uplatnili pripomienky a  6 subjektov pripomienky nezaslalo. Vyhodnotenie pripomienkového konania je súčasťou predkladaného materiálu. Materiál sa predkladá na rokovanie vlády Slovenskej republiky bez rozporu.